**Farské oznamy**

**Druhá adventná nedeľa rok C (5. 12. 2021)**

|  |  |  |
| --- | --- | --- |
| Pondelok | Sv. Mikuláša, biskupa | 7.00 |
| Utorok | Sv. Ambróza, biskupa a učiteľa Cirkvi | 7.00 |
| Streda | Nepoškvrnené počatie preblahoslavenej Panny Márie | 18.00 |
| Štvrtok | Sv. Jána Diega Cuauhtlatoatzina | 7.00 |
| Piatok | Za upevnenie rodín | 7.00 |
| Sobota |  |  |
| Nedeľa | Tretia adventná nedeľa - Gaudete | 10.30 on line prenos |

V piatok budeme sláviť zimný kántrový deň, ktorého obsahom je príchod Kristovho kráľovstva do rodín.

Viete, že pre vyhlásený lockdown, nie je možné sa zhromažďovať, ani spoločne sláviť sv. omše, ale je možné individuálne sa dohodnúť s kňazom na vyslúžení sviatostí k čomu vás pozývam. Každý deň nechám priestor na individuálnu pastoračnú činnosť. Telefónny kontakt na farský úrad je 0415575636 alebo 0903248077. Úmysly sv. omší budem sláviť tak ako sme sa dohodli, ak by to chcel niekto zmeniť, prosím, aby sa mi ozval. V nedeľu sa budeme snažiť prenášať sv. omšu o 10.30 cez internet.

V dnešnú nedeľu je zbierka pre potreby našej farnosti. Ak môžete, tak prosím o jej podporu na číslo účtu SK51 0900 0000 0000 7651 3267.

Bohuznámi prispeli na rekonštrukciu kostola 760 eurami. Nech Pán odmení vašu štedrosť.

Vyšlo nové číslo časopisu Naša žilinská diecéza.

V sobotu by sme sa mali stretnúť s birmovancami. Pre pandemickú situáciu pravdepodobne spoločné stretnutie nebude možné, ale skúsime sa stretnúť individuálne. Spôsob vám milí birmovanci ešte oznámim. Prosím tých, ktorí mi ešte neodovzdali prihlášky, aby tak urobili v priebehu týždňa, stačí ju vložiť do farskej schránky. Do ďalšieho stretnutia v januári prosím, aby ste si prečítali ďalšie 4 kapitoly z Markovho evanjelia, pozreli ďalšie dve časti z filmu Chosen a na youtube pozreli Godzone tuor 2021 <https://www.youtube.com/watch?v=zueBW02Ee4Q>. Trvá to viac než dve hodiny. Nemusíš si to pozerať na jeden krát, ale prosím, aby ste si to celé pozreli.

Ďakujem za pomoc pri rekonštrukcii a upratovanie v kostole. V prácach budeme pokračovať v rámci možností.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola. Upratovanie pastoračného centra je zatiaľ zabezpečené.

Viete, že pandemická situácia sa stále zhoršuje. Chcem vás poprosiť o dodržiavanie opatrení a ochranu zdravia.

Chcem dať do pozornosti, že v dňoch 21.1. - 23.1. 2022 by som chcel, keby sme mali v našej farnosti duchovnú obnovu. Bol by som rád, keby sme sa na nej mohli zúčastniť čím viacerí. Oznamujem to preto už teraz, aby tí, ktorí by mali záujem si mohli naplánovať na ňu svoj čas. Iste žijeme v dobe, kedy ťažko povedať čo sa bude dať uskutočniť. Tak to celé iba tak zverujem do Božích rúk.

Želám vám peknú nedeľu.